
Narvas P. Kerese tn 48a asuva linnavara 

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus Narva Jäätmekäitluskeskus OÜ, registrikood 11336157, taotlus, milles palutakse anda tasuta kasutusse P. Kerese tn 48a (katastritunnus 51101:001:0727, üldkasutatav maa 100%) (lisa 1) asuva maa-ala osa üldpindalaga 1030 m² vanarehvide ajutise ladustamise ja vanarehvide kogumiskonteinerite ajutise paigaldamise eesmärgil.

Taotlust põhjendatakse sellega, et Narva Jäätmekäitluskeskus OÜ ja MTÜ REHVIRINGLUS, registrikood 80297882, sõlmisid mais 2022 vanarehvide kogumise lepingu, mille kohaselt Narva Jäätmekäitluskeskus OÜ kohustub MTÜ Rehviringluse nimel vastu võtma vanarehve füüsiliselt ja teatud tingimuste täitumusel juriidiliselt isikutelt ning MTÜ Rehviringlus kohustub omakorda võtma vastu Narva Jäätmekäitluskeskuse OÜ kogutud vanarehvid ning korraldama nende äraveo.
Seoses nimetatud lepingu sõlmimisega suureneb vastavalt Narva Jäätmekäitluskeskuse OÜ territooriumil vastuvõetavate vanarehvide kogus, mistõttu vajab Narva Jäätmekäitluskeskus OÜ täiendavalt kohta vanarehvide ajutiseks ladustamiseks ja vanarehvide kogumiskonteinerite ajutiseks paigaldamiseks.
Nimetatud tegevusega kaasnevate avalik-õiguslike lubade olemasolu (nende omamise vajadusel) tagab Narva Jäätmekäitluskeskus OÜ.
Narva Jäätmekäitluskeskus OÜ taotlust arutati Narva Linnavalitsuse linnavarakomisjoni koosolekul 27.07.2022. a (protokoll nr 3.1-6/13-2022) ning otsustati:

10.1. Nõustuda SA Narva Jäätmekäitluskeskus taotlusega ning anda tähtajaga kuni 31.12.2022. a tasuta kasutusse P. Kerese tn 48a (katastritunnus 51101:001:0727, üldkasutatav maa 100%) asuva maa-ala osa üldpindalaga 1030 m² vanarehvide ajutiseks ladustamiseks ja vanarehvide kogumiskonteinerite ajutiseks paigaldamiseks tingimusel, et nimetatud maa-ala osa ümbritsetakse piirdeaiaga või võetakse valve alla.

10.2. Narva Linnavalitsuse Linnamajandusametil esitada punktis 10.1. nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord”  § 7 lg 2 p 4 ja§ 46 lg 4 kohaselt linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ettenähtust madalama tasu eest tähtajaga kuni viis aastat või tähtajatult juriidilistele isikutele, kelle osanikuks on Narva linn.
3.  OTSUS

3.1. Anda Narva Jäätmekäitluskeskus OÜ-le, registrikood 11336157, tähtajaga kuni 31.12.2022. a tasuta kasutusse P. Kerese tn 48a (katastritunnus 51101:001:0727, üldkasutatav maa 100%) (lisa 1) asuva maa-ala osa üldpindalaga 1030 m² vanarehvide ajutiseks ladustamiseks ja vanarehvide kogumiskonteinerite ajutiseks paigaldamiseks tingimusel, et nimetatud maa-ala osa ümbritsetakse piirdeaiaga või võetakse valve alla.
3.2. Narva Linnavalitsuse Linnamajandusametil sõlmida Narva Jäätmekäitluskeskus OÜ-ga punktis 3.1. nimetatud linnavara tasuta kasutamise leping.

4.  RAKENDUSSÄTTED

4.1. Korraldus jõustub seadusega sätestatud korras.

4.2 Narva Linnavalitsuse Linnamajandusametil teha korraldus teatavaks Narva Jäätmekäitluskeskus OÜ-le.
4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik
linnapea





Üllar Kaljuste









linnasekretär
